b'\n_START_ARTICLE_\nGiancarlo Stanton\n_START_SECTION_\nZgodnje \xc5\xbeivljenje\n_START_PARAGRAPH_\nStanton je obiskoval srednjo \xc5\xa1olo Verdugo Hills High School v mestu Tujunga pred odhodom na Notre Dame High School (Sherman Oaks) v Los Angelesu, kjer se je so\xc4\x8dasno ukvarjal s tremi \xc5\xa1porti. Sklenil je na\xc4\x8delno obvezo za igranje baseballa na USC, prejel pa je tudi ponudbe s strani univerz UCLA in UNLV, ki sta si \xc5\xbeeleli, da bi pri eni izmed njiju igral ameri\xc5\xa1ki nogomet._NEWLINE_Stanton je irskih, afroameri\xc4\x8danskih in portori\xc5\xa1kih korenin, vendar se je zavezal k nastopanju za ameri\xc5\xa1ko reprezentanco. Deloma tudi zaradi portori\xc5\xa1kih korenin svoje matere za vzornike navaja odli\xc4\x8dne upokojene igralce, kot sta recimo Iv\xc3\xa1n Rodr\xc3\xadguez in Roberto Clemente. Vsak 29. avgust je pri ekipi Miami Marlins t. i. Dan portori\xc5\xa1ke dedi\xc5\xa1\xc4\x8dine ("Puerto Rican Heritage Night"). Leta 2012 bo ekipa ob tej prilo\xc5\xbenosti prvim 15,000 navija\xc4\x8dem, ki bodo pri\xc5\xa1li na njihovo doma\xc4\x8do tekmo, podarili figurico Stantona. Prav tako rad igra v Portori\xc5\xa1ki ligi, kjer je \xc4\x8dlan ekipe Criollos de Caguas.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nNavkljub ponudbam za igranje univerzitetnega baseballa se je, po tem, ko so ga z 76. izborom nabora lige MLB leta 2007 izbrali predstavniki ekipe Florida Marlins, odlo\xc4\x8dil, da se poda v poklicne vode. Svojo kariero je za\xc4\x8del v ligi Gulf Coast League, a je hitro napredoval \xc4\x8dez ni\xc5\xbeje podru\xc5\xbenice. Kmalu je pri\xc5\xa1el v mesto Jamestown, kjer je na stopnji Single-A short season igral na 9 tekmah, nato pa je pri\xc5\xa1el v Greensboro na stopnjo Single-A. Tam je odbil 39 doma\xc4\x8dih tekov, imel odbijalsko povpre\xc4\x8dje 0,293 in je domov poslal 97 tekov, s \xc4\x8dimer si je zaslu\xc5\xbeil povabilo na pomladno uigravanje ekipe leta 2009. Za svojo igro v kon\xc4\x8dnici sezone 2008 v ni\xc5\xbejih podru\xc5\xbenicah je prejel \xc5\xa1tevilne nagrade, Baseball America pa ga je postavila kot 16. na svoj seznam stotih najbolj obetavnih igralcev. Sezono je pri\xc4\x8del na stopnji High-A v Jupitru na Floridi, kjer je odbijal s povpre\xc4\x8djem 0,294, sam odbil 12 doma\xc4\x8dih tekov, domov pa jih poslal skupno 39. Po tej odli\xc4\x8dni predstavi je bil povi\xc5\xa1an na stopnjo Double-A v Jacksonvilleu. Bil je izbran kot predstavnik svoje organizacije na Tekmi nadobudne\xc5\xbeev leta v ni\xc5\xbejih podru\xc5\xbenicah.Po koncu sezone je kot eden najbolj obetavnih v klubu bil poslan v ligo the Arizona Fall League. Preden ga je po\xc5\xa1kodba prisilila k zaklju\xc4\x8dku igre v ligi, jo je vodil v odbijalskem povpre\xc4\x8dju (0,478). Baseball America ga je razglasila za najbolj obetavnega v organizaciji iz Floride,  prav tako pa je bil 3. na seznamu 20 najbolj obetavnih \xc4\x8dlanov ni\xc5\xbejih podru\xc5\xbenic Johna Manuela._NEWLINE_V 52 tekmah z ekipo Jacksonville Suns je Stanton imel odbijalsko povpre\xc4\x8dje 0,311, odbil 21 doma\xc4\x8dih tekov in domov poslal 52 tekov. Mogo\xc4\x8de je \xc5\xa1e bolj zanimivo dejstvo, da je bil z udarci izlo\xc4\x8den le devetkrat ve\xc4\x8d (44-krat), kot se je prosto sprehodil na bazo. Po seriji z ekipo Mississippi Braves je upravnik slednje ekipe dejal: "Izgleda kot 15-letnik, ki igra na ekipi 8-letnikov v Majhni ligi." 6. maja 2010 je na tekmi v Montgomeryju odbil nadpovpre\xc4\x8dno dolg doma\xc4\x8di tek, svoj 14. leta. Pri tem je \xc5\xbeoga preletela elektronsko tablo za sredino zunanjega polja. Ocene postavljajo dol\xc5\xbeino doma\xc4\x8dega teka nekje med 152 in 167 m.\n_START_SECTION_\nLiga MLB\n_START_PARAGRAPH_\n6. junija 2010 je ekipa Miami Marlins oznanila, da bo vpoklicala Stantona v ligo MLB, v kateri je prvi\xc4\x8d nastopil 8. junija pri starosti 20 let in 212 dni. S tem je postal drugi najmlaj\xc5\xa1i igralec v zgodovini ekipe (Miguel Cabrera je prvi\xc4\x8d nastopil pri starosti 20 let in 67 dni). Stanton je na prvem nastopu v 5 odbijalskih nastopih zbral 3 udarce v polje z dvema udarcema znotraj notranjega polja in 2 lastnima tekoma._NEWLINE_Stantonov prvi doma\xc4\x8di tek v ligi MLB je bil t. i. "veliki udarec" (ang. grand slam). Dovolil mu ga je takratni metalec ekipe Tampa Bay Rays Matt Garza. Pridru\xc5\xbeil se je seznamu \xc4\x8dlanov svoje ekipe, ki so svoj prvi doma\xc4\x8di tek odbili s polnimi bazami, ki vsebuje imena, kot so Jeff Conine, Chuck Carr, Quilvio Veras, Craig Counsell in Jeremy Hermida. Prav tako je postal 4. igralec v zadnjih 25 letih, ki je svoj prvi veliki udarec v karieri odbil, preden je dopolnil 21 let, za kasnej\xc5\xa1im soigralcem Josejem Reyesem (leta 2003), Andruwom Jonesom (leta 1997) in Alexom Rodriguezom (leta 1996). 11. avgusta 2010 je na tekmi proti ekipi Washington Nationals Stanton v 5 odbijalskih nastopih zbral 5 udarcev v polje, od tega 2 za dve bazi in doma\xc4\x8di tek, ter domov poslal 4 teke. Postal je drugi najmlaj\xc5\xa1i v zgodovini lige, ki mu je to uspelo, za Philom Cavarretto, ki je bil 21. avgusta 1935 star 19 let in 33 dni. Prav tako je postal \xc5\xa1ele drugi Marlin, ki mu je to uspelo. Ta podvig je 17. septembra 1995 v Denverju uspel \xc5\xa1e Garyju Sheffieldu. V njegovi prvi sezoni so njegovi doma\xc4\x8di teki leteli pribli\xc5\xbeno 122 m s povpre\xc4\x8dno hitrostjo po odboju od kija 168 km/h. Baseball America ga je imenovala kot igralca zunanjega polja na njihovem seznamu najbolj\xc5\xa1ih novincev leta 2010.  Prav tako je bil s strani podjetja Topps imenovan kot igralec zunanjega polja ekipe Vseh zvezd med novinci.  V letu 2011 se je bojeval s \xc5\xa1tevilnimi po\xc5\xa1kodbami nog in o\xc4\x8di, ki so mu prepre\xc4\x8dile, da bi postal stalna gro\xc5\xbenja v postavi svoje ekipe. Svoj prvi tekmo-kon\xc4\x8dujo\xc4\x8di doma\xc4\x8di tek je odbil 6. julija 2011 na tekmi proti ekipi Philadelphia Phillies. Sezono je zaklju\xc4\x8dil s 34 doma\xc4\x8dimi teki, odbijalskim povpre\xc4\x8djem 0,262 in 87 teki poslanimi domov v 516 odbijalskih nastopih. Statistika HitTrackerOnline pravi, da je Stanton odbil 15 nedvomnih doma\xc4\x8dih tekov, kar je bilo najve\xc4\x8d v Narodni ligi in drugi izkupi\xc4\x8dek v ligi MLB za Josejem Bautisto , ki je tovrstnih odbil 18. Najdalj\xc5\xa1i doma\xc4\x8di tek kateregakoli igralca pa je na nekaterih stadionih odbil prav Stanton: na stadionu Citi Field(141 m), Nationals Park (138 m), Coors Field (145 m) in Sun Life Stadium (141 m).  V svoji drugi sezoni je konkretno izbolj\xc5\xa1al svojo povpre\xc4\x8dno razdaljo (127 m) in hitrost \xc5\xbeoge po odboju od kija (172 km/h).  21. maja 2012 je met takrat 49-letnega Jamie Moyerja odbil za veliki udarec. \xc5\xbdogo je pri tem odbil 140 metrov dale\xc4\x8d, od kija pa se je odbila s hitrostjo 54,7 m/s (197 km/h), kar je najhitrej\xc5\xa1a hitrost, ki jo je kadarkoli zabele\xc5\xbeil ESPN-ov Home Run Tracker \xc5\xbdoga se je pri tem odbila od elektronske table z rezultati v zunanjem polju in jo pri tem za\xc4\x8dasno onesposobila.  Moyer velikega udarca ni dovolil \xc5\xbee od leta 2004. 28. junija 2012 je potrdil svojo udele\xc5\xbebo na t. i. Spopadu odbijalcev doma\xc4\x8dih tekov (Home Run Derby), ki je del vsakoletnega festivala Vseh zvezd, ki je tega leta potekal v Kansas Cityju.'